ฮั่งเส็งปิดเช้าพุ่ง 130.14 จุด รับแผนลดภาษี “ทรัมป์”
ฮั่งเส็งปิดเช้าพุ่ง 130.14 จุด รับแผนลดภาษี "ทรัมป์"
10 ก.พ. 2560

ดัชนีฮั่งเส็งตลาดหุ้นฮ่องกงปิดภาคเช้าปรับตัวขึ้นในวันนี้ โดยดัชนีฮั่งเส็งปิดภาคเช้าพุ่งขึ้น 130.14 จุด หรือ +0.55% แตะที่ 23,655.28 จุด โดยได้แรงหนุนจากข่าวที่ว่าประธานาธิบดีโดนัลด์ ทรัมป์ เตรียมประกาศแผนการปรับลดภาษีครั้งใหญ่ในช่วง 2-3 สัปดาห์ข้างหน้า
ประธานาธิบดีทรัมป์ได้เปิดเผยในระหว่างการประชุมกับผู้บริหารของสายการบินที่ทำเนียบขาวว่า เขาจะประกาศแผนการปรับลดภาษีครั้งใหญ่ในช่วง 2-3 สัปดาห์ข้างหน้า โดยข่าวดังกล่าวช่วยหนุนดัชนีหลักทั้ง 3 ดัชนีของตลาดหุ้นนิวยอร์กทะยานขึ้นปิดที่ระดับสูงสุดเป็นประวัติการณ์เมื่อคืนนี้